पीएम मोदी के इस दौरे को विधानसभा चुनाव से पहले मतदाताओं को लुभाने की एक कोशिश के तौर पर देखा जा रहा है. आपको बता दें कि इसी साल राजस्थान में विधानसभा चुनाव होने हैं. अपने दौरे के दौरान पीएम केंद्र ने सरकार की 7 और राज्य सरकार की 5 योजनाओं के लाभार्थियों से मुलाकात की. इन योजनाओं में प्रधानमंत्री उज्जवला योजना, प्रधानमंत्री मुद्रा योजना, प्रधानमंत्री आवास योजना और अन्य शामिल हैं. जिन महत्वपूर्ण परियोजनाओं की पीएम नींव रखेंगे उनमें पुराने उदयपुर के लिए एकीकृत संरचना पैकेज, अजमेर के लिए एलिवेटेड रोड परियोजना, अजमेर, भीलवाड़ा, बीकानेर, हनुमानगढ़, सीकर एवं माउंट आबू में जलापूर्ति एवं सीवरेज परियोजना, धौलपुर, नागौर, अलवर एवं जोधपुर में एसटीपी का उन्नयन परियोजना, बूंदी, अजमेर एवं बीकानेर जिले में प्रधानमंत्री शहरी आवास योजना के तहत परियोजना, कोटा में दशहरा मैदान चरण-दो परियोजनाएं शामिल हैं.